**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előterjesztés**

Városmarketing Csoport megszüntetésére

Martfű Város Önkormányzata Képviselő-testületének

2018. február 22-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

Martfű Város Önkormányzatának Képviselő-testülete 2014. július 17-i ülésén létrehozta a Városmarketing Csoportot, melynek vezetője jelenleg Lapu Zoltánné, Martfű Város Önkormányzata Kommunikációs és Médiacsoportjának munkatársa, tagjai Asztalos Árpádné a Martfűi Művelődési Központ és Könyvtár igazgatója, valamint Herbály Jánosné, a Médiacsoport vezetője.

A Marketing Csoport munkájának személyi és működési kiadásai a Martfű Városi Művelődési központ és Könyvtár költségvetésében kerültek tervezésre.

Tekintettel arra, hogy a városmarketing feladatok a Művelődési Központ feladat- és hatáskörébe tartoznak, az ezzel kapcsolatos költségek az intézmény költségvetésében tervezettek, tagja az igazgató, így egy külön szervezeti egység működtetése álláspontom szerint nem indokolt.

A Művelődési Központ igazgatója a városmarketing tevékenységet intézményvezetői hatáskörben irányítani tudja, a feladatok működési kiadásai az intézmény költségvetésében tervezésre kerültek.

Fentiekre tekintettel kérem a Tisztelt Képviselő-testületet, hogy az alábbi határozati javaslat elfogadásával a Marketing Csoportot szüntesse meg.

Martfű Város Önkormányzata Képviselő-testületének

…../2018. (II. 22.) határozata

**Városmarketing Csoport megszüntetéséről**

Martfű Város Önkormányzatának Képviselő-testülete megtárgyalta a Városmarketing Csoport megszüntetéséről szóló javaslatot, mely alapján a Városmarketing Csoportot 2018. február 28. napjával megszünteti.

Erről értesülnek:

1. Marketing Csoport tagjai

2. Valamennyi képviselő helyben

3. Jász-Nagykun-Szolnok Megyei Kormányhivatal

Martfű, 2018. február 14.

Dr. Papp Antal

 polgármester